144. löggjafarþing 2014–2015.

Þingskjal 1616 — 818. mál.

Fyrirspurn

til umhverfis- og auðlindaráðherra um losun gróðurhúsalofttegunda.

Frá Sigríði Á. Andersen.

Hvernig skiptist losun gróðurhúsalofttegunda á Íslandi á eftirfarandi geira á árinu 2012 þegar tekið er tillit til nýjasta mats á losun gróðurhúsalofttegunda frá framræstu landi miðað við losunarstuðla í nýjum leiðbeiningum IPCC, sbr. svar ráðherra í 317. máli, þar sem fram kemur að ef miðað er við losunarstuðla í nýjum leiðbeiningum IPCC nemur losun frá fram
ræstu landi í skóglendi 3,6 þúsundum tonna CO2-ígilda, losun frá framræstu ræktuðu landi 2,16 milljónum tonna CO2-ígilda og losun frá framræstu mólendi 9,47 milljónum tonna CO2-ígilda:

a.	rafmagn og hita,

b.	umferð fólksbíla,

c.	aðrar samgöngur en með fólksbílum,

d.	sjávarútveg,

e.	iðnað/efnanotkun,

f.	landbúnað,

g.	úrgang,

h.	framræst mólendi,

i.	framræst skóglendi,

j.	framræst ræktað land,

k.	aðra geira, ef um þá er að ræða?

Spurt er um magnlosun (tonn CO2-ígildi) og hlutfallslega (%) losun gróðurhúsaloft
tegunda.

Skriflegt svar óskast.

Greinargerð.

Fyrirspurn um sama efni var lögð fram fyrr á 144. löggjafarþingi (þskj. 1115 í 649. máli). Tölur í svari ráðherra við þeirri fyrirspurn (þskj. 1230 í 649. máli) fyrir losun frá framræstu landi miðað við losunarstuðla í nýjum leiðbeiningum IPCC virðast ekki í samræmi við tölur í svari ráðherra í þskj. 579 í 317. máli. Því er fyrirspurnin lögð fram að nýju.